# NÁRODNÁ RADA SLOVENSKEJ REPUBLIKY

# IX. volebné obdobie

Číslo: CRD-756/2024

262

N á v r h

# UZNESENIE

# NÁRODNEJ RADY SLOVENSKEJ REPUBLIKY

z .............. 2024

k  určeniu výborov Národnej rady Slovenskej republiky na plnenie úloh vyplývajúcich z príslušných zákonov (tlač 262)

 **Národná rada Slovenskej republiky**

v súlade s § 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov

**A. u r č u j e**

**1.** podľa § 24 ods. 1 a 2 zákona č. 185/2002 Z. z. o Súdnej rade Slovenskej republiky a o zmene a doplnení niektorých zákonov v znení neskorších predpisov,  podľa § 14 a § 15 zákona č. 314/2018 Z. z. o Ústavnom súde Slovenskej republiky a o zmene a doplnení niektorých zákonov a podľa § 7 zákona č. 153/2001 Z. z. o prokuratúre v znení neskorších predpisov

**Ústavnoprávny výbor Národnej rady Slovenskej republiky**,

aby pripravoval návrhy na voľbu a odvolanie členov Súdnej rady Slovenskej republiky, návrhy na voľbu kandidátov na sudcov Ústavného súdu Slovenskej republiky, návrhy na voľbu kandidáta na vymenovanie za generálneho prokurátora Slovenskej republiky a vykonával ďalšie oprávnenia,

 **2.** podľa čl. 3 ods. 2 ústavného zákona č. 493/2011 Z. z. o  rozpočtovej

 zodpovednosti, podľa § 7 ods. 2 zákona Národnej rady Slovenskej republiky
č. 566/1992 Z. z. o Národnej banke Slovenska v znení neskorších predpisov, podľa čl. 61 Ústavy Slovenskej republiky v spojení s § 8 ods. 2 zákona Národnej rady Slovenskej republiky č. 39/1993 Z. z. o Najvyššom kontrolnom úrade Slovenskej republiky v znení neskorších predpisov a § 110 zákona Národnej rady Slovenskej republiky č. 350/1996 Z. z. o rokovacom poriadku v znení neskorších predpisov a podľa § 30 ods. 1 zákona č. 85/2005 Z. z. o politických stranách a politických hnutiach v znení neskorších predpisov

**Výbor Národnej rady Slovenskej republiky pre financie a rozpočet,**

aby ako príslušný výbor plnil úlohy vyplývajúce z ustanovenia ústavného zákona č. 493/2011 Z. z. a prerokúval návrhy na voľbu predsedu a ďalších dvoch členov Rady pre rozpočtovú zodpovednosť, prerokúval návrhy vlády Slovenskej republiky na vymenovanie a odvolanie guvernéra a viceguvernérov Národnej banky Slovenska, prerokúval návrhy na voľbu predsedu a podpredsedov Najvyššieho kontrolného úradu Slovenskej republiky a prerokúval informáciu Štátnej komisie pre voľby a kontrolu financovania politických strán o výročných správach politických strán a politických hnutí za predchádzajúci kalendárny rok,

**3.** podľa § 7 ods. 3 zákona č. 250/2012 Z. z. o regulácii v sieťových odvetviach v znení neskorších predpisov, podľa § 141 ods. 1 zákona č. 343/2015 Z. z. o verejnom obstarávaní a o zmene a doplnení niektorých zákonov a podľa § 3 zákona č. 402/2013 Z. z. o Úrade pre reguláciu elektronických komunikácií a  poštových služieb a  Dopravnom úrade a  o  zmene a doplnení niektorých zákonov v znení neskorších predpisov

**Výbor Národnej rady Slovenskej republiky pre hospodárske záležitosti**,

aby pripravoval návrhy na voľbu kandidátov na vymenovanie za členov Regulačnej rady, prerokúval návrhy vlády Slovenskej republiky na voľbu a odvolanie predsedu Úradu pre verejné obstarávanie a prerokúval návrhy vlády Slovenskej republiky na voľbu a odvolanie predsedu Úradu pre reguláciu elektronických komunikácií a poštových služieb,

**4.** podľa § 34a ods. 3 a 4 a podľa § 35a ods. 1, 4 a 7 písm. c) zákona Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov

**Výbor Národnej rady Slovenskej republiky pre pôdohospodárstvo a životné prostredie**,

aby ako príslušný výbor plnil úlohy vyplývajúce z uvedených ustanovení zákona a  aby pripravoval návrhy na voľbu a odvolanie členov Rady Slovenského pozemkového fondu,

**5.** podľa § 123 ods. 3 a 4 zákona č. 461/2003 Z. z. o sociálnom poistení v znení neskorších predpisov a podľa § 12 ods. 3 zákona č. 55/2017 Z. z. o štátnej službe a o zmene a doplnení niektorých zákonov v znení neskorších predpisov

**Výbor Národnej rady Slovenskej republiky pre sociálne veci**,

aby ako príslušný výbor pripravoval návrhy na voľbu a odvolanie členov Dozornej rady Sociálnej poisťovne a plnil úlohy v súvislosti s voľbou a odvolaním členov Rady pre štátnu službu,

**6.** podľa § 26 ods. 3, 9 a 10 zákona č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov

**Výbor Národnej rady Slovenskej republiky pre zdravotníctvo**,

aby ako príslušný výbor plnil úlohy vyplývajúce z uvedených ustanovení zákona týkajúcich sa voľby a odvolania členov Dozornej rady Úradu pre dohľad nad zdravotnou starostlivosťou,

**7.** podľa § 8a zákona č. 166/2003 Z. z. o ochrane súkromia pred neoprávneným použitím informačno-technických prostriedkov a  o zmene a  doplnení niektorých zákonov (zákon o ochrane pred odpočúvaním) v znení neskorších predpisov

**Výbor Národnej rady Slovenskej republiky pre obranu a bezpečnosť**,

aby predložil Národnej rade Slovenskej republiky na základe návrhov Osobitného kontrolného výboru na kontrolu činnosti SIS, Osobitného kontrolného výboru na kontrolu činnosti Vojenského spravodajstva a predsedu Výboru NR SR pre obranu a bezpečnosť návrhy na voľbu predsedu a ďalších siedmich členov Komisie na kontrolu používania informačno-technických prostriedkov,

**8.** podľa § 114 ods. 1 a 2, § 117 a § 121 ods. 1 písm. g) a h) zákona č. 264/2022 Z. z. o mediálnych službách a o zmene a doplnení niektorých zákonov (zákon o mediálnych službách) v znení neskorších predpisov, podľa § 8 ods. 1 a 2, § 9 ods. 1 a 3, § 12, § 16 ods. 5, § 17 a § 18 zákona č. 532/2010 Z. z. o Rozhlase a televízii Slovenska a o zmene a doplnení niektorých zákonov v znení neskorších predpisov, podľa § 9 ods. 1, § 11 ods. 2 a 3 a § 12 ods. 1 zákona č. 385/2008 Z. z. o Tlačovej agentúre Slovenskej republiky a o zmene niektorých zákonov v znení neskorších predpisov a podľa § 16 ods. 1 zákona č. 522/2008 Z. z. o vyznamenaniach Slovenskej republiky

**Výbor Národnej rady Slovenskej republiky pre kultúru a médiá**,

aby ako príslušný výbor plnil úlohy vyplývajúce z ustanovení zákona
č. 264/2022 Z. z. a aby pripravoval návrhy na voľbu a odvolanie členov Rady pre mediálne služby, plnil úlohy vyplývajúce z ustanovení zákona č. 532/2010 Z. z. a aby pripravoval návrhy na voľbu a odvolanie členov Rady Rozhlasu a televízie Slovenska a generálneho riaditeľa Rozhlasu a televízie Slovenska, plnil úlohy vyplývajúce z ustanovení zákona
č. 385/2008 Z. z. a aby pripravoval návrhy na voľbu a odvolanie členov Správnej rady Tlačovej agentúry Slovenskej republiky a v súlade s postupom pri podávaní podnetov a predkladaní návrhov na udelenie štátnych vyznamenaní, schváleným uznesením Národnej rady Slovenskej republiky z 29. apríla 2009 č. 1451, pripravoval návrhy Národnej rady Slovenskej republiky na udelenie štátneho vyznamenania,

**9.** podľa § 6, § 12, § 14 a § 22 zákona č. 553/2002 Z. z. o sprístupnení dokumentov o činnosti bezpečnostných zložiek štátu 1939 – 1989 a o založení Ústavu pamäti národa a o doplnení niektorých zákonov (zákon o pamäti národa) v znení neskorších predpisov, podľa § 4 zákona č. 564/2001 Z. z. o verejnom ochrancovi práv v znení neskorších predpisov, podľa § 15 ods. 5, § 16 ods. 1, § 19 ods. 3 a 4 zákona č. 176/2015 Z. z. o komisárovi pre deti a komisárovi pre osoby so zdravotným postihnutím a o zmene a doplnení niektorých zákonov a podľa § 47 ods. 1 zákona č. 122/2013 Z. z. o ochrane osobných údajov a o zmene a doplnení niektorých zákonov

**Výbor Národnej rady Slovenskej republiky pre ľudské práva a národnostné menšiny**,

aby ako príslušný výbor plnil úlohy vyplývajúce z ustanovení zákona
č. 553/2002 Z. z. a aby pripravoval návrhy na voľbu a odvolanie členov Správnej rady Ústavu pamäti národa a členov Dozornej rady Ústavu pamäti národa, pripravoval návrh na voľbu verejného ochrancu práv, pripravoval návrhy na voľbu a odvolanie komisára pre deti a komisára pre osoby so zdravotným postihnutím a prerokúval návrhy vlády Slovenskej republiky na voľbu a odvolanie predsedu Úradu na ochranu osobných údajov Slovenskej republiky,

**10.** podľa § 71 ods. 2 zákona č. 215/2004 Z. z. o ochrane utajovaných skutočností a o zmene a doplnení niektorých zákonov v znení neskorších predpisov

**Osobitný kontrolný výbor Národnej rady Slovenskej republiky na kontrolu**

**činnosti Národného bezpečnostného úradu**,

 aby ako príslušný výbor prerokúval návrhy vlády Slovenskej republiky na voľbu a odvolanie riaditeľa Národného bezpečnostného úradu;

**B. p o v e r u j e**

**1.** podľa § 1 ods. 1 písm. i) zákona č. 747/2004 Z. z. o dohľade nad finančným trhom a o zmene a doplnení niektorých zákonov v znení neskorších predpisov

**Výbor Národnej rady Slovenskej republiky pre financie a rozpočet**

ako príslušný výbor na prerokovanie a zaujatie stanoviska k polročnej správe o stave a vývoji finančného trhu,

**2.** podľa § 4 ods. 1 písm. h) zákona č. 541/2004 Z. z. o mierovom využívaní jadrovej energie (atómový zákon) a o zmene a doplnení niektorých zákonov v znení neskorších predpisov

**Výbor Národnej rady Slovenskej republiky pre hospodárske záležitosti**

ako príslušný výbor na prerokovanie a zaujatie stanoviska k správe Úradu jadrového dozoru Slovenskej republiky o stave jadrovej bezpečnosti jadrových zariadení na území Slovenskej republiky a o činnosti úradu,

 **3.** podľa § 5 ods. 3 písm. c) zákona č. 280/2017 Z. z. o poskytovaní podpory a dotácie v pôdohospodárstve a rozvoji vidieka v znení neskorších predpisov

**Výbor Národnej rady Slovenskej republiky pre pôdohospodárstvo a životné**

**prostredie**

ako príslušný výbor na prerokovanie a zaujatie stanoviska k správe o poľnohospodárstve, potravinárstve a lesnom hospodárstve,

**4.** podľa § 122 ods. 4 písm. c) zákona č. 461/2003 Z. z. o sociálnom poistení v znení neskorších predpisov a podľa § 14 ods. 1 písm. c) zákona č. 55/2017 Z . z. o štátnej službe a o zmene a doplnení niektorých zákonov v znení neskorších predpisov

 **Výbor Národnej rady Slovenskej republiky pre sociálne veci**

 ako príslušný výbor na prerokovanie a zaujatie stanoviska k výročnej správe o činnosti Sociálnej poisťovne za príslušný rok a na prerokovanie a zaujatie stanoviska
k správe o stave a vývoji štátnej služby za príslušný rok,

**5.** podľa § 8 ods. 6 zákona č. 151/2010 Z. z. o zahraničnej službe a o zmene a doplnení niektorých zákonov v znení neskorších predpisov

**Výbor Národnej rady Slovenskej republiky pre európske záležitosti**

ako príslušný výbor na prerokovanie návrhu zamerania činnosti diplomatickej misie, ktorý pred nástupom na výkon funkcie predkladá vedúci diplomatickej misie v členskom štáte Európskej únie alebo vedúci stáleho zastúpenia pri Európskej únii,

**6.** podľa § 8 ods. 6 zákona č. 151/2010 Z. z. o zahraničnej službe a o zmene a doplnení niektorých zákonov v znení neskorších predpisov, podľa § 3 ods.1 a 2 zákona
č. 474/2005 Z. z. o Slovákoch žijúcich v zahraničí a o zmene a doplnení niektorých zákonov v znení neskorších predpisov

**Zahraničný výbor Národnej rady Slovenskej republiky**

ako príslušný výbor na prerokovanie návrhu zamerania činnosti diplomatickej misie alebo stálej misie, ktorý pred nástupom na výkon funkcie predkladá vedúci misie,
prerokovanie správy za predchádzajúci kalendárny rok o štátnej politike starostlivosti o Slovákov žijúcich v zahraničí a o poskytnutej štátnej podpore Slovákom žijúcim v zahraničí spolu s návrhom programu štátnej politiky starostlivosti o Slovákov žijúcich v zahraničí na ďalší rok,

 **7.** podľa § 8 ods. 2 zákona č. 532/2010 Z. z. o Rozhlase a televízii Slovenska a o zmene a doplnení niektorých zákonov v znení neskorších predpisov

**Výbor Národnej rady Slovenskej republiky pre kultúru a médiá**

ako príslušný výbor na prerokovanie a zaujatie stanoviska k správe o činnosti Rady Rozhlasu a televízie Slovenska a výročnej správe o činnosti Rozhlasu a televízie Slovenska,

**8.** podľa § 17 ods. 7, § 19 ods. 5 a § 20 ods. 5 zákona č. 564/2001 Z. z. o verejnom ochrancovi práv v znení neskorších predpisov, podľa § 81 ods. 2 písm. k) zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov

**Výbor Národnej rady Slovenskej republiky pre ľudské práva a národnostné**

**menšiny**

ako príslušný výbor na prerokovanie a zaujatie stanoviska k oznámeniam verejného ochrancu práv a na prerokovanie a zaujatie stanoviska k správe o stave ochrany osobných údajov.

Bratislava apríl 2024